Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 448

6. Cikk – Mellékletek 1. Az alábbi dokumentumok a Különleges Feltételek mellékleteinek minõsülnek és a Szerzõdés elválaszthatatlan részeit képezik: I. melléklet: Az Intézkedések leírása II. melléklet: A külsõ segélyre vonatkozó EK támogatási szerzõdésekre vonatkozó Általános Feltételek III. melléklet: Az Intézkedések költségvetése és elszámolható kiadásai 2. Az I. melléklet és a Különleges Feltételek közötti esetleges ellentmondás esetén a Különleges Feltételek rendelkezései az irányadók. Az I. és a III., valamint a II. melléklet közötti ellentmondás esetén a II. melléklet elõírásai irányadók. Készült három eredeti angol nyelvû példányban, amelybõl kettõ a Bizottságé, egy eredeti példány pedig a Kedvezményezetté. Kelt Brüsszelben, 2001. július 16-án A Kedvezményezett nevében A Közösség nevében Boros Imre Guy Crauser Fõigazgató I. MELLÉKLET Az Intézkedés leírása A projektek minõségének folyamatos javítása nyilvánvaló módon az ISPA stratégia egyik kulcspontja, ezért is egyre fontosabb a megvalósítás mindenkori helyzetének folyamatos figyelemmel kísérése. 2001 tavaszától a tagjelölt országokban Monitoring Bizottságok jönnek létre, és ezeknek a bizottságoknak forrásokra van szükségük a felmerülõ költségek finanszírozásához. Tekintettel arra, hogy ezek az ISPA programok elsõ Monitoring Bizottságai, ki kell alakítani a megfelelõ irányelveket. Az elõcsatlakozási stratégia keretében a támogatások összehangolására irányadó CR 1266/99 11. cikkének (2) bekezdésében foglaltak szerint a monitoring tevékenységre vonatkozó kiadások a Közösség költségvetésébõl támogatásra jogosultak. Az Irányító Bizottság (Management Committee) már kifejezte pozitív véleményét az ISPA által támogatott projektek támogatási jogosultságára vonatkozó rendelkezésekrõl. A projekt monitoring tevékenységért felelõs Monitoring Bizottság ezzel a megállapodással rendelkezni fog a Bizottság által vagy megbízásából kezdeményezett intézkedésekre vonatkozó jóváhagyott 2001. évi Szakmai Segítségnyújtási dokumentummal összhangban meghatározott, a III. mellékletben felsorolt tevékenységek támogatásához szükséges pénzügyi erõforrásokkal. ÁLTALÁNOS ÉS ADMINISZTRATÍV RENDELKEZÉSEK

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes